อาคเนย์ฯเปิดตัว ดับเบิ้ลเซฟวิ่งคืนปีละ 4%
อาคเนย์ประกันชีวิตเปิดตัวแบบกรมธรรม์ประกันชีวิตใหม่ คืนต่อเนื่องไม่ต้องเสียภาษี
7 พ.ค. 2553

อาคเนย์ประกันชีวิตเปิดตัวแบบกรมธรรม์ประกันชีวิตใหม่ คืนต่อเนื่องไม่ต้องเสียภาษี
นายโชติพัฒน์ พีชานนท์ ประธานกรรมการบริหาร อาคเนย์ กลุ่มธุรกิจประกันและการเงินเปิดเผยว่า บริษัทอาคเนย์ประกันชีวิตได้เปิดตัวแบบกรมธรรม์ประกันชีวิตใหม่ ภายในงานมหกรรมการเงินหรือมันนี่เอ็กซ์โป 2010 สำหรับลูกค้าที่เน้นการออมระยะสั้นไม่เกิน 5 ปีมีเงินคืนต่อเนื่องไม่ต้องเสียภาษีและนำเบี้ยประกันหักลดหย่อนภาษีได้ ในชื่อแบบประกัน “ดับเบิ้ลเซฟวิ่ง 10/5” 
กรมธรรม์ดังกล่าวนี้ลูกค้าชำระเบี้ยประกันภัยเพียง 5 ปีเท่านั้นแต่ให้ความคุ้มครองชีวิตยาวนานถึง 10 ปี และมีเงินคืนปีละ 4% เป็นเวลา 10 ปี รวม 40% เมื่อครบกำหนดสัญญาได้รับเงินคืนอีก 140 % นอกจากนี้แล้วยังมีเงินคืนเป็นโบนัสพิเศษให้อีก 20 % รวมแล้วลูกค้าที่ทำประกันชีวิตกับกรมธรรม์ดับเบิ้ลเซฟวิ่งจะได้รับเงินคืนรวมทั้งสิ้น 200% ของทุนประกัน 
“ถือได้ว่าเป็นแบบประกันที่คุ้มค่ามาก สอดคล้องกับแนวทางการวางแผนออมเงินของลูกค้าที่กำลังนิยมลงทุนในแผนประกันชีวิตกันมากขึ้นในยุคปัจจุบัน เพราะเด่นทั้งในด้านการออม ด้านความคุ้มครอง และด้านการวางแผนภาษี“ นายโชติพัฒน์ กล่าว
นายโชติพัฒน์ กล่าวว่า นอกจากเป็นการออมเงินแล้ว กรณีผู้เอาประกันภัยเสียชีวิตระหว่างสัญญาประกันชีวิตดับเบิ้ลเซฟวิ่งมีผลบังคับ ก็จะได้รับเงิน 100% ของจำนวนเงินเอาประกันภัย หรือเบี้ยประกันชีวิตที่ชำระมาทั้งหมดทั้งนี้แล้วแต่จำนวนใดจะมากกว่า เบี้ยประกันภัยที่ชำระในแต่ละปีก็สามารถนำไปหักลดหย่อนภาษีได้ เงินคืนก็ไม่ต้องเสียภาษี อีกทั้งยังสามารถเลือกชำระเบี้ยประกันได้ทั้งเป็นแบบรายปี ราย 6 เดือน และ 3 เดือน และถ้าซื้อในงานมันนี่เอ็กซ์โป ลูกค้าจะได้รับของสมนาคุณมากมาย อาทิ กระเป๋าเดินทางไฟเบอร์มีล้อลาก บัตรกำนัลรับประทานอาหารในเครือโออิชิ และบัตรกำนัลห้องพักโรงแรมอิมพีเรียลหัวหิน เป็นต้น 
“ จึงมั่นใจว่าแผนประกันดับเบิ้ลเซฟวิ่งของอาคเนย์ฯจะเป็นแผนการลงทุนในแผนประกันชีวิตที่ถูกใจลูกค้า เพราะสามารถปลดห่วงความกังวลในทุกเรื่องของการวางแผนการเงินได้ง่าย ๆ ตามแบรนด์สโลแกนของอาคเนย์ กลุ่มธุรกิจประกันและการเงิน “ นายโชติพัฒน์ กล่าว